Document ID: /roh_data/filtered/Bilingualer_Corpus_interleaved-it-rm.jsonl.gz/1664

This is a text translated from Italian to Rumantsch Grischun.
Revisione parziale della legge sulle imposte: sgravi dal 1° gennaio 2010

In futuro nel Cantone dei Grigioni i contribuenti verranno sgravati in diversi settori. Il Governo grigionese ha posto in vigore a inizio gennaio la prima parte della revisione della legge sulle imposte. Ad approfittare delle riduzioni delle imposte saranno tra gli altri le famiglie e le imprese.

Il 18 giugno 2009 il Gran Consiglio ha deciso la revisione parziale della legge cantonale sulle imposte. Il termine di referendum è scaduto inutilizzato il 23 settembre. Il Governo ha ora posto in vigore la prima parte del progetto con effetto al 1° gennaio 2010. In questo modo i contribuenti verranno sgravati in diversi settori. Avviene inoltre un adeguamento della legge cantonale sulle imposte al diritto federale.

A titolo di novità, la compensazione della progressione a freddo avverrà già con un cambiamento dell'indice nazionale dei prezzi al consumo del tre percento (finora a partire dal 10 percento). Di questa misura, che avrà effetto già dal 1° gennaio 2010, beneficeranno tutti i contribuenti, poiché un aumento dei redditi dovuto al rincaro non condurrà più in futuro a un maggiore carico fiscale percentuale. A livello federale la compensazione della progressione a freddo avverrà annualmente a partire dal 2011.

Vengono sgravate le famiglie

Con l'aumento della deduzione per la custodia dei figli complementare alla famiglia ad al massimo 10'000 franchi (finora fr. 6'000.–) e delle deduzioni per figli, le famiglie approfitteranno in ampia misura della revisione. Le nuove deduzioni per figli ammonteranno a:

- per figli in età prescolare fr. 6'000.– (finora fr. 5'000.–)

- per figli minorenni più grandi e figli in formazione fr. 9'000.– (finora fr. 8'000.–)

- per figli in formazione lontano da casa fr. 18'000.– (finora fr. 14'000.–)

La revisione parziale porta inoltre a sgravi per l'imposta sulla sostanza, aumentando da un lato gli importi esenti e riducendo dall'altro il carico massimo.

Imposta sugli utili per imprese diminuita al 5,5 percento

Con una riduzione dell'imposta sugli utili delle persone giuridiche dal 7% al 5,5%, i Grigioni rimangono concorrenziali nel confronto intercantonale. Con questa aliquota d'imposta bassa il Cantone dei Grigioni abbandona la tariffa progressiva in vigore e passa a un'aliquota d'imposta proporzionale, sull'esempio di Confederazione e numerosi Cantoni.

Altri punti di revisione concernono la semplificazione del ricupero d'imposta in caso di successione (cosiddetta amnistia degli eredi) e l'introduzione dell'autodenuncia esente da pena in caso di sottrazione d'imposta. Con l'abolizione della prassi Dumont, a titolo di novità i contribuenti che acquistano un immobile che necessita un risanamento possono dedurre le spese di riattazione.

Minori entrate

I punti della revisione posti in vigore all'inizio del 2010 porteranno a lungo termine a minori entrate dell'ordine di circa 29 milioni di franchi ciascuno per Cantone e comuni. 12,5 milioni di franchi saranno dovuti agli sgravi previsti nell'imposta sulla sostanza, mentre 11 milioni di franchi saranno dovuti alla riduzione dell'imposta sugli utili. Diminuzioni supplementari delle entrate per circa 12 milioni di franchi saranno provocate dalla compensazione più rapida della progressione a freddo.

La seconda parte della revisione concerne la legge sulla riforma II dell'imposizione delle imprese. Questa entrerà in vigore nel 2011 con le disposizioni dell'imposta federale diretta.

Persone di riferimento:

- Consigliere di Stato Martin Schmid, Direttore del Dipartimento delle finanze e dei comuni, tel. 081 257 32 01

- Urs Hartmann, capo dell'Amministrazione delle imposte, tel. 081 257 33 24

Organo: Governo

Fonte: it Cancelleria dello Stato dei Grigioni

11.11.2009
La revisiun parziala da la lescha da taglia ha per consequenza ch'i dat distgargias a partir dal 1. da schaner 2010

En il chantun Grischun vegnan las pajataglias ed ils pajataglias distgargiads en l'avegnir en differents secturs. La regenza grischuna ha mess en vigur l'emprima part da la revisiun parziala da la lescha da taglia per il cumenzament da l'onn 2010. Da la reducziun da las taglias profitan tranter auter famiglias ed interpresas.

Il cussegl grond ha concludì la revisiun parziala da la lescha da taglia per il chantun Grischun ils 18 da zercladur 2009. Il termin da referendum è scadì ils 23 da settember. Entaifer quest termin n'èn vegnids inoltrads nagins referendums. La regenza ha uss mess en vigur l'emprima part dal project per il 1. da schaner 2010. Tras quai vegnan las pajataglias ed ils pajataglias distgargiads en differents secturs. Ultra da quai vegn fatga in'adattaziun al dretg federal da la lescha chantunala da taglia.

La gulivaziun da la progressiun fraida vegn realisada gia tar ina midada da l'index naziunal dals pretschs da consum da 3 pertschient (enfin ussa 10 pertschient). Da questa mesira, che s'effectuescha gia per il 1. da schaner 2010, profitan tut las pajataglias e tut ils pajataglias, cunquai che entradas pli autas n'han betg pli per consequenza ina grevezza fiscala procentualmain pli auta. Tar la confederaziun vegn la gulivaziun da la progressiun fraida realisada a partir da l'onn 2011.

Las famiglias vegnan distgargiadas

Ils augments da la deducziun per l'assistenza dals uffants ordaifer la famiglia sin maximalmain 10'000.– francs (fin ussa 6'000.– francs) e da las deducziuns per uffants laschan profitar fitg las famiglias da la revisiun. Las novas deducziuns per uffants importan:

- per uffants da la vegliadetgna prescolara 6'000.– francs (fin ussa 5'000.– fr.)

- per uffants minorens pli vegls e per uffants en scolaziun 9'000.– francs (fin ussa 8'000.– fr.)

- per uffants en scolaziun ordaifer 18'000.– francs (fin ussa 14'000.– fr.)

Plinavant chaschuna la revisiun parziala distgargias tar la taglia sin la facultad, d'ina vart cun augmentar ils imports libers da taglia, da l'autra vart cun reducir la grevezza maximala.

La taglia sin il gudogn per interpresas vegn reducida a 5.5 pertschient

Cun reducir la taglia sin il gudogn da las persunas giuridicas da 7 pertschient a 5.5 pertschient mantegna il Grischun sia cumpetitivitad internaziunala. Cun questa tariffa da taglia bassa prenda il chantun cumià da la tariffa progressiva vertenta e mida ad ina tariffa da taglia proporziunala, sco ch'ella exista er tar la confederaziun e tar numerus auters chantuns.

Ulteriurs puncts da revisiun concernan la simplificaziun da l'imposiziun da taglia supplementara en cas da ierta (uschenumnada amnestia d'ierta) e la denunzia da sasez na chastiabla en cas d'omissiun fiscala. E cun l'aboliziun da la pratica da Dumont pon las pajataglias ed ils pajataglias, che s'acquistan ina immobiglia che sto vegnir renovada, deducir ussa ils custs da reparaziun.

Entradas pli pitschnas

Ils puncts da revisiun ch'èn vegnids mess en vigur per il cumenzament da l'onn 2010 chaschunan a lunga vista entradas pli pitschnas da mintgamai circa 29 milliuns francs per il chantun e per las vischnancas. 12.5 milliuns francs importan las distgargias planisadas tar la taglia sin la facultad, 11 milliuns francs la reducziun da la taglia sin il gudogn. Perditas da rendita supplementaras en la summa da var 12 milliuns francs èn la consequenza dal fatg che la progressiun fraida vegn gulivada pli svelt.

La segunda part da la revisiun pertutga la refurma da la taglia sin interpresas II; questa taglia vegn ad entrar en vigur l'onn 2011 ensemen cun las disposiziuns da la taglia federala directa.

Infurmaziuns:

- cusseglier guvernativ Martin Schmid, schef dal departament da finanzas e vischnancas, tel. 081 257 32 01

- Urs Hartmann, schef da l'administraziun da taglia, 081 257 33 24

Gremi: regenza

Funtauna: rg chanzlia chantunala dal Grischun

11.11.2009